b'\n_START_ARTICLE_\nMantoididae\n_START_SECTION_\nUtseende\n_START_PARAGRAPH_\nSm\xc3\xa5, gulbrune eller m\xc3\xb8rke knelere (15-30 mm). Antennene er lange og tr\xc3\xa5dformede, fasett\xc3\xb8ynene er runde og noe utst\xc3\xa5ende. Hodet er temmelig stort, markert bredere enn forkroppen og nesten s\xc3\xa5 bredt som kroppen p\xc3\xa5 det bredeste. Pronotum er kvadratisk. Forbeina er mindre ekstremt utviklet til gripeorganer enn hos de fleste andre knelere, forl\xc3\xa5rene er bare moderat fortykkede. Forl\xc3\xa5rene- og leggene har ganske sm\xc3\xa5 pigger p\xc3\xa5 undersiden for \xc3\xa5 holde fast p\xc3\xa5 byttet, og griper mot hverandre som vanlig for knelere. Forleggen har en krum, skarp torn ytterst. Mellom- og bakbeina er slanke. Vingene er mer eller mindre klare med tydelig, ganske regelmessig \xc3\xa5renett. Bakvingen er bare litt bredere enn forvingen. Haletr\xc3\xa5dene (cerci) er lange.\n_START_SECTION_\nLiv og utvikling\n_START_PARAGRAPH_\nSom andre knelere er Mantoididae rovdyr som fanger andre insekter ved hjelp av de spesialiserte frambeina.\n_START_SECTION_\nUtbredelse\n_START_PARAGRAPH_\nSlekten Mantoida finnes nesten bare i den neotropiske \xc3\xb8kosonen. Slekten er utbredt fra Florida i nord til Argentina i s\xc3\xb8r.'